APSTIPRINĀTS

ar Daugavpils pilsētas domes

2013.gada 12.decembra

lēmumu Nr.611

**Pašvaldības sabiedrības ar ierobežotu atbildību**

**„Sadzīves pakalpojumu kombināts”**

**darbības un attīstības stratēģija 2014.-2016.gadam**

**Daugavpilī**

**2013**

**Izmantotie saīsinājumi un termini**

AS – Akciju sabiedrība

ERAF – Eiropas Reģionālās attīstības fonds

ES – Eiropas Savienība

EUR – eiro

g. – gads

LR – Latvijas Republika

Ls – Latvijas lats

piem. – piemēram

PSIA – Pašvaldības Sabiedrība ar ierobežotu atbildību

SIA – Sabiedrība ar ierobežotu atbildību

SLP – Sociālo lietu pārvalde

t.sk. – tai skaitā

u.c. – un citi

u.tml. – un tamlīdzīgs

utt. – un tā tālāk

**Saturs**

|  |  |
| --- | --- |
| **Izmantotie saīsinājumi un termini** | 2. lpp. |
| **Saturs** | 3. lpp. |
| **Ievads** | 4. lpp. |
| 1. **Situācijas analīze** | 6. lpp. |
| * 1. Nozares attīstības tendences | 6. lpp. |
| * 1. Kapitālsabiedrības struktūra | 8. lpp. |
| * 1. Pakalpojumu apjomi | 9. lpp. |
| * 1. Darbības attīstības analīze | 14. lpp. |
| * 1. Finanšu rādītāju dinamika | 18. lpp. |
| 1. **Kapitālsabiedrības darbību ietekmējošie faktori** | 21. lpp. |
| * 1. PEST analīze | 21. lpp. |
| * 1. SVID analīze | 23. lpp. |
| 1. **Kapitālsabiedrības attīstības redzējums** | 24. lpp. |
| * 1. Kapitālsabiedrības misija | 24. lpp. |
| * 1. Kapitālsabiedrības vīzija | 24. lpp. |
| * 1. Kapitālsabiedrības vērtības | 25. lpp. |
| * 1. Kapitālsabiedrības mērķi | 26. lpp. |
| 1. **Kapitālsabiedrības veicamie uzdevumi noteikto mērķu sasniegšanai** | 27. lpp. |
| **Secinājumi** | 30. lpp. |

**Ievads**

Kapitālsabiedrībām ir nepieciešams izstrādāt to darbības stratēģijas, kas nodrošinātu ilgtermiņa skatījumu un mērķtiecīgu kapitālsabiedrības darbību, tai skaitā, nozares politikas mērķu īstenošanai, kur nepieciešams skaidri definēt nozares politiku un tās mērķus.

PSIA „Sadzīves pakalpojumu kombināts” darbības un attīstības stratēģija 2014.-2016.gadam ir vidēja termiņa plānošanas dokuments, kas paredzēts stratēģijas izstrādāšanai un uzņēmuma turpmākas attīstības virzienu noteikšanai.

„Sadzīves pakalpojumu kombināts” ir Daugavpils uzņēmums ar ilgstošu vēsturi. Saskaņā ar pilsētas Tautas deputātu padomes izpildkomitejas 1960. gada 11. februāra lēmumu Nr. 20 uz pilsētas „Promkombināta” ceha bāzes tika izveidots pastāvīgais „Sadzīves pakalpojumu kombināts”.

Saskaņā ar Latvijas PSR Ministrijas Padomes 1989. gada 1. septembra lēmumu Nr. 194 „Par sadzīves pakalpojumu vadīšanas reorganizāciju Latvijas Padomju Sociālistiskajā Republikā” uzņēmums tika nodots pilsētu Tautas deputātu padomju izpildkomitejas pakļautībā. Un saskaņā ar augstāk izklāstīto no 1990. gada 1. janvāra kombināts tika dēvēts kā Daugavpils pilsētas „Sadzīves pakalpojumu kombināts”.

Saskaņā ar Latvijas Republikas Daugavpils pilsētas Tautas Deputātu Padomes Valdes 1991. gada 07. februāra lēmumu Nr. 586 Daugavpils pilsētas „Sadzīves pakalpojumu kombināts” reorganizēts par Daugavpils pilsētas pašvaldības uzņēmumu „Sadzīves pakalpojumu kombināts”.

Pamatojoties uz Daugavpils pilsētas Domes 2000. gada 15. jūnija lēmumu Nr. 14 37 §, Daugavpils pilsētas pašvaldības uzņēmums „Daugavpils pilsētas sadzīves pakalpojumu kombināts” pārveidots uz Daugavpils pilsētas pašvaldības sabiedrību ar ierobežotu atbildību ”Sadzīves pakalpojumu kombināts”.

No 2004. gada 26. oktobra PSIA “Sadzīves pakalpojumu kombināts” ir Daugavpils pilsētas pašvaldības sabiedrības ar ierobežotu atbildību “Sadzīves pakalpojumu kombināts” tiesību un saistību pārņēmēja atbilstoši 2004. gada 14. oktobra Daugavpils pilsētas domes sēdes protokola izrakstam Nr.19, 5§ “Par Daugavpils pilsētas pašvaldības sabiedrības ar ierobežotu atbildību “Sadzīves pakalpojumu kombināts” ierakstīšanu Komercreģistrā”.

PSIA „Sadzīves pakalpojumu kombināts” ir reģistrēta LR Uzņēmumu reģistrā 2004. gadā 26. oktobrī ar numuru 41503002428 un kā pievienotās vērtības nodokļa maksātājs PSIA „Sadzīves pakalpojumu kombināts” reģistrēta Valsts ieņēmumu dienestā ar kodu   
LV 41503002428.

PSIA „Sadzīves pakalpojumu kombināts” ir pašvaldības dibināta kapitālsabiedrība, kas darbojas, pamatojoties uz LR Komerclikuma un LR likuma „Par valsts un pašvaldību kapitāla daļām un kapitālsabiedrībām”, nodrošinot virkni sadzīves pakalpojumu gan fiziskām, gan juridiskām personām. Pakalpojumu klāsts ir pietiekami plašs – PSIA „Sadzīves pakalpojumu kombināts” piedāvā Daugavpils pilsētas iedzīvotājiem pirts, deratizācijas un dezinsekcijas pakalpojumus, ka arī telpu nomas pakalpojumus. Turklāt, Daugavpils Biznesa parka teritorijā jeb Ziemeļu industriālajā zonā, Višķu ielā, 21, uzņēmums piedāvā energoresursu piegādi (elektroenerģijas piegāde, ūdens apgāde) juridiskajām personām, kā arī zālāja teritorijas uzkopšanas pakalpojumus.

Līdz 2012. gadam kapitālsabiedrība nodarbojās arī ar ielu, laukumu un citu publiskai lietošanai paredzēto teritoriju apgaismošanas tīklu apkalpošanu, ko kopš 2013. gada 1. janvāra jau neveic, sakarā ar izmaiņām LR likumdošanā, kas paredz, ka pašvaldība var deleģēt pašvaldības uzņēmumam jebkādu funkciju tikai gadījumā, ja pašvaldības pasūtījuma apjoms uzņēmumam sastāda ne mazāk kā 80%, tomēr dotajā gadījumā šīs rādītājs sastādīja tikai 20%.

PSIA „Sadzīves pakalpojumu kombināts” kapitāls ir 656 732 Ls (seši simti piecdesmit seši tūkstoši septiņi simti trīsdesmit divi lati) jeb 934445 EUR (deviņi simti trīsdesmit četri tūkstoši četri simti četrdesmit pieci eiro), kas sadalīts 656 732 (seši simti piecdesmit seši tūkstoši septiņi simti trīsdesmit divās) daļās. Kapitālsabiedrības daļas pārdod LR likuma „Par valsts un pašvaldības kapitāla daļām un kapitālsabiedrībām” noteiktajā kārtībā.

1. **Situācijas analīze**

Šajā sadaļā tiek apkopots PSIA „Sadzīves pakalpojumu kombināts” esošās situācijas apraksts. No sākuma nosakot un raksturojot kopīgās nozares ievirzes, tai skaitā nozares attīstības tendences, tiek analizēta uzņēmuma darbība, kas iekļauj darbības virzienu attīstības tendences un risināmās problēmas.

Virzienu ietvaros tiek izdalītas katra darbības virziena īstenotās funkcijas, lai tālākās analīzes rezultātā varētu iedalīt katra virziena stipras un vājas puses, kā arī ārējas vides esošās iespējas un pastāvošos draudus. Sīkāka sadale un analīze ļaus identificēt pastāvošās problēmas un koncentrēties uz tām problēmām, kas stratēģijas plānošanas ciklā būs risināmas pilnībā vai daļēji, ņemot vērā faktorus, kas kavē problēmas atrisināšanu.

* 1. **Nozares attīstības tendences**

PSIA „Sadzīves pakalpojumu kombināts” pēc darbības veidiem tiek attiecināma pie pakalpojumu nozares. Un, tā kā sniedzamo pakalpojumu kopumu pamatā sastāda sadzīves pakalpojumi, var secināt, ka uzņēmums darbojas sadzīves pakalpojumu nozarē.

Pēc definīcijas, sadzīves pakalpojumi ir tādi pakalpojumi kas apmierina iedzīvotāju personiskās vajadzības. Sadzīves pakalpojumu nozare pēc pakalpojumu spektra ir ļoti daudzveidīga. Tomēr, pakalpojumu nozarē eksistē virkne kopīgu iezīmju, neatkarīgi no darbības veida.

Piemēram, daudzi pakalpojumu veidi tiek izskatīti ņemot vērā teritoriālo segmentāciju, jo dažreiz noteikts pakalpojums var tikt realizēts tikai noteiktajā vietā, līdz ar ko šādos gadījumos var tikt ņemta vērā tikai vietēja konkurence, kas ir pozitīva iezīme, jo pastāv mazāka ārējās konkurences draudu iespēja.

Pakalpojumu nozarē uzņēmumiem pamatā ir ļoti svarīgi būt orientētiem uz klientu. Bieži pakalpojuma rezultāts atkarīgs no klienta līdzdalības tajā – ja materiāla produkta tapšanas process lielā daļā gadījumu klientam ir mazsvarīga nozīme, tad pakalpojumu jomā bieži vien noteicošais ir ne tikai rezultāts, bet arī tas, kādā veidā tiek nokļūts līdz šim rezultātam, proti pats pakalpojuma process.

Gan pakalpojuma kā rezultāta, gan pakalpojuma procesa faktori organizācijai jānovērtē, salīdzinot tos ar noteiktām šo faktoru vērtībām un kritiskām robežām – raksturojums var būt kvantitatīvs (izmērāms) vai kvalitatīvs (salīdzināms) atkarībā no novērtējuma veida un tā, vai vērtējumu veicis pakalpojuma sniedzējs vai klients. Vairākus kvalitatīvus, klienta izdarītus no vērtējumus pakalpojuma sniedzējs var novērtēt kvantitatīvi.

Daudzos gadījumos kā pakalpojuma rezultāta un pakalpojuma procesa pamata raksturojošie faktori var tikt izmantoti:

* pakalpojuma sniedzēja personāla iespējas, prasmes un skaits;
* pakalpojuma sniegšanā izmantojamo materiālu un iekārtu skaits un pieejamība;
* gaidīšanas, procesa izpildes un garantijas laiks;
* drošība un uzticamība;
* personāla atbildība, pieejamība, pieklājība, kompetence, neatkarība un precizitāte;
* pakalpojuma saņemšanas ērtums, estētiskums, pilnīgums;
* informācija par pakalpojumu, saziņas iespējamība un efektivitāte.

Kopumā dotajā brīdi var atzīmēt pakalpojumu nozares stabilizāciju Daugavpilī sakarā ar pēdējo gadu ekonomiskās lejupslīdes ietekmes mazināšanos un ekonomiskās situācijas izlīdzināšanos, kā arī samērā plašām iespējām uzņēmumiem piedalīties ES projektos.

* 1. **Kapitālsabiedrības struktūra**

PSIA „Sadzīves pakalpojumu kombināts” organizatorisko struktūru var apskatīt sekojošā attēlā, kur redzama gan uzņēmuma vadības shēma, gan sadale pēc nodaļām attiecīgi uzņēmuma darbības virzieniem.

**Valdes loceklis**

1120-14

**Lietvedības sekretārs**

4120-03

**Darba aizsardzības speciālists**

3119-04

**Finanšu direktors**

1211-03

**Grāmatvedis**

4311-01

**Saimniecības vadītājs**

5151-03

**Energosistēmu**

**inženieris**

2149-14

MDD

iecirknis

Pirts

pakalpojumu

iecirknis

Telpu

noma

Apgāde

un

noliktava

Ūdens apgādes un

kanalizācijas iecirknis

Energo-apgādes iecirknis

**Projektu asistents**

3119-25

**Brigadieris**

7119-03

Remonta

un celtniecības iecirknis

**Jurists**

2611-01

**Galvenais**

**inženieris**

2149-42

Kapitālsabiedrību vada un pārstāv Valde. Šo izpildinstitūciju pārstāv vienīgais valdes loceklis, kuram ir visas LR likuma „Par valsts un pašvaldību kapitāla daļām un kapitālsabiedrībām” 61., 62., 63. un 64. pantā deleģētās tiesības un pienākumi.

Valdei nepieciešama dalībnieku sapulces iepriekšējā piekrišana šādu jautājumu izlemšanai:

* līdzdalības iegūšanai citās sabiedrībās, tās palielināšanai vai samazināšanai;
* nekustamā īpašumu iegūšanai, ieķīlāšanai, atsavināšanai vai cita veida saistību uzņemšanai, kuru rezultātā nekustamais īpašums var tikt atsavināts;
* aizdevumu izsniegšanai, aizņēmuma vai aizdevuma līgumu slēgšanai, finanšu līzinga darījumiem, vekseļu izdošanai sabiedrības vārdā;
* filiāļu vai pārstāvniecību dibināšanai vai slēgšanai;
* jebkuru darījumu slēgšanai, kas pārsniedz 50 000 Ls (piecdesmit tūkstoši latu);
* sabiedrības darbības stratēģijas un attīstības, ka arī vispārīgo principu noteikšanai.
  1. **Pakalpojumu apjomi**

Uz doto brīdi PSIA „Sadzīves pakalpojumu kombināts” strādā sešos darbības virzienos:

1. Pirts pakalpojumi Daugavpils pilsētas iedzīvotājiem.
2. Telpu nomas pakalpojumi fiziskām un juridiskam personām.
3. Deratizācijas un dezinsekcijas pakalpojumi fiziskām un juridiskam personām.
4. Daugavpils Ziemeļu industriālās zonas teritorijas, ūdensapgādes un kanalizācijas pakalpojumi.
5. Daugavpils Ziemeļu industriālās zonas teritorijas uzņēmumu nodrošināšana ar elektroenerģiju.
6. Daugavpils Ziemeļu industriālās zonas teritorijas uzkopšanas darbi.

Lai varētu korekti atspoguļot katra darbības virziena ieguldījumu uzņēmuma attīstībā, tika izskatīts katrs virziens atsevišķi, un salīdzināti uzņēmuma pakalpojumu īpatsvara rādītāji kopējā uzņēmuma apgrozījumā.

Vizuāli PSIA „Sadzīves pakalpojumu kombināts” virzienu īpatsvaru uzņēmuma darbībā var attēlot sekojošā diagrammā (īpatsvara noteikšanai tika izmantots neto apgrozījuma sadalījums pēc darbības veidiem 2012. gadā):

***Pirts pakalpojumi***

Pirts kopš seniem laikiem Ziemeļeiropas teritorijā ieņem svarīgu lomu cilvēka dzīvē. Un neatkarīgi no pirts veida – vienojošais faktors ir pirts apmeklējuma fizioloģiskā iedarbība uz cilvēka organismu. Visās pirtīs tiek veicināta pastiprināta sviedru izdalīšanās, kas savukārt nodrošina vielmaiņas galaproduktu un citu kaitīgo vielu jeb toksīnu izvadīšanu no organisma. Karstā gaisa, ūdens kontrasta procedūru un aromātisko vielu iedarbībā tiek labvēlīgi iespaidotas un stimulētas visas organisma funkcijas. Cilvēkam uzlabojas un stabilizējas kopējais veselības un psihoemocionālais stāvoklis.

PSIA „Sadzīves pakalpojumu kombināts” piedāvā Daugavpils pilsētas iedzīvotajiem trīs pirtis:

* Stacijas ielā 63, tālr.22001161;
* Tautas ielā 60, tālr.22001162;
* Sēlijas ielā 18, tālr.22001164.

Pirtis ir apmeklējamas piektdienās un sestdienās. Pamata pirts apmeklēšanas mērķa segments ir Daugavpils pilsētas iedzīvotāji, bet, protams, šīs pirtis var apmeklēt arī Daugavpils rajona iedzīvotāji vai pilsētas viesi.

Pirts pakalpojumu jomai ir liela nozīme kā sociālajam pakalpojumam Daugavpils pilsētas iedzīvotājiem: katru gadu PSIA „Sadzīves pakalpojumu kombināts” piedalās Daugavpils Sociālo lietu pārvaldes izsludinātajos iepirkumos pirts pakalpojumu sniegšanai.

Pirts pakalpojumi pēc Daugavpils Sociālo lietu pārvaldes pasūtījumiem ieņem nozīmīgo daļu uzņēmuma pirts pakalpojumu neto apgrozījumā:

|  |  |  |  |
| --- | --- | --- | --- |
| *Gads* | *Pirts pakalpojumu neto apgrozījums* | *Pirts pakalpojumi sadarbībā ar SLP* | *Sadarbībā ar SLP veikto pakalpojumu daļa no pirts pakalpojumiem, %* |
| *2010. gads* | 101495,00 | 43301,51 | 42,66 |
| *2011. gads* | 88622,00 | 29942,82 | 33,79 |
| *2012. gads* | 85308,00 | 30336,42 | 35,56 |

Kā redzams no tabulas, 2010. gadā pirts pakalpojumu daļa pēc Daugavpils Sociālo lietu pārvaldes pasūtījuma sastādīja 42,66% no kopējā pirts pakalpojumu neto apgrozījuma, bet 2011. un 2012. gadā nedaudz mazāk – 33,79 un 35,56% attiecīgi, kas arī diezgan ievērojama daļa no kopīga pirts klientu skaita.

2012. gadā pirts pakalpojumu neto apgrozījums sastādīja 85308 Ls, kas uzņēmuma kopējā apgrozījumā sastādīja 10,59%.

***Telpu nomas pakalpojumi***

PSIA „Sadzīves pakalpojumu kombināts” piedāvā ilgtermiņa administratīvo un ražošanas telpu nomas iespējas, kā komerciāliem nolūkiem paredzēto telpu nomu (veikaliem, frizētavām, apavu darbnīcām u.tml.). Pakalpojums ir pieejams gan fiziskām, gan juridiskām personām atkarībā no klientu vajadzībām.

Telpas, kas pieejamas iznomāšanai atrodas pēc sekojošām adresēm:

* Stacijas ielā 63, Daugavpilī;
* Višķu ielā 21, Daugavpilī (t.sk. Višķu ielā 21d, Višķu ielā 21i un Višķu ielā 21k);
* Imantas ielā 3/5, Daugavpilī;
* Smilšu ielā 96a, Daugavpilī;
* Cialkovska ielā 4, Daugavpilī.

Telpas Imantas ielā 3/5 un Stacijas ielā 63 atrodas pašā pilsētas centrā, līdz ar to, tas var būt ģeogrāfiski ļoti izdevīgs izvietojums iespējamam nomniekam, piemēram, izmantojot telpu ofisa vajadzībām.

Telpas, kas atrodas pēc adresēm Smilšu ielā 96a un Cialkovska ielā 4 var tikt paredzētas vai nu ofisa, vai nu ražošanas vajadzībām atkarībā un izvēlētām telpām.

Telpas Višķu ielā 21, kas atrodas bijušās Ķīmisko šķiedru rūpnīcās, tagadējā Daugavpils Ziemeļu industriālās zonas teritorijā, arī var tikt diezgan izdevīgas izvietojuma ziņā potenciālajiem nomniekiem. Piemēram, uzņēmumiem, kas sadarbojas ar ārzemēm vai ārzemju investoriem šāds izvietojums būtu ļoti ērts, jo Daugavpils jau pats pa sevi ir būtisks sauszemes, dzelzceļa un gaisa tranzīta punkts ES un Krievijas pierobežā. Turklāt, par vēl izdevīgāku telpu nomu pēc šīs adreses padara profesionāla apsaimniekošana, ko piedāvā PSIA „Sadzīves pakalpojumu kombināts” – Daugavpils Ziemeļu industriālās zonas teritorijā uzņēmums nodrošina arī ūdensapgādi un kanalizācijas ierīkošanu, kā arī nodrošina Daugavpils Ziemeļu industriālās zonas teritorijas uzņēmumus ar elektroenerģiju. Papildus tiek piedāvāti arī zālāju pļaušanas un teritorijas uzkopšanas darbi. Turklāt, nomas maksa Ziemeļu industriālās zonas teritorijā ir viena no zemākajām Daugavpilī.

Par vēl pievilcīgāku telpu nomu Ziemeļu industriālās zonas teritorijā padara fakts, ka Daugavpils pilsētas dome laika periodā no 2013. līdz 2015.gadam plāno realizēt ERAF projektu „Daugavpils pilsētas Ziemeļu rūpniecības zonas infrastruktūras attīstība”, kura ietvaros ir plānots veikt Daugavpils pilsētas Ziemeļu industriālās zonas Višķu ielā 21 ielu infrastruktūras rekonstrukcijas darbus un nodrošināt renovācijas būvdarbus. Projekta kopējais finansējums – 3 130 640 Ls (jeb 4 454 499 EUR).

Telpu nomas pakalpojumu neto apgrozījums 2012. gadā sastādīja 35504 Ls, kas uzņēmuma kopējā apgrozījumā sastādīja 4,41%.

2012.-2013. gados dažas telpas (Vidus ielā 4g un Vidus ielā 4 c) no iznomāto skaita tika pārdotas, kas bija saistīts ar novecojušo telpu tehnisko stāvokli. Šo telpu remontam būtu jāiegulda nozīmīgus finanšu līdzekļus, līdz ar to tika pieņemts lēmums rīkoties ar šīm telpām lietderīgāk – pārdot. Šāda rīcība no vienas puses izbrīvoja apgrozāmos līdzekļus, kuri tika novirzīti uz pirts pakalpojumu atbalstu – pirts modernizācijai un renovācijai. Bet no otrās puses uzņēmums atbrīvojās no novecojušām telpām, kas pieprasīja nopietnu remontu.

***Deratizācijas un dezinsekcijas pakalpojumi***

PSIA „Sadzīves pakalpojumu kombināts” sniedz ražošanas, sabiedrisko un dzīvojamo telpu deratizācijas un dezinsekcijas pakalpojumus. Telpu apstrāde ir pieejama gan fiziskām, gan juridiskām personām. Turklāt, uzņēmuma darbinieki sniedz arī konsultācijas un rekomendācijas.

Deratizācija ir pasākumu kopums, kurš virzīts grauzēju iznīcināšanai (žurkas, peles, lauku strupastes, kurmji) un īpašuma aizsardzībai no viņu kaitīgas iedarbības. Žurkas ir nopietnu slimību ierosinātāju pārnesējs – buboņu mēris, trakumsērga, hemoroīdu drudzis un daudzi citi. Infekciju un epidēmiju izcelšanās risks ir smags sakarā ar to, ka žurku esamība barības un pārtikas produktu uzglabāšanas vietās pieved pie grauzēju dzīvības procesa ekskrementiem. To preču bojājumi, ko žurkas nespēj apēst arī atnes zaudējumus saimniecībai. Piemēram, elektrības instalācijas sistēmas izolācijas apgrauzums pieved pie īssavienojuma un ugunsgrēka.

Dezinsekcija ir kukaiņu iznīcināšana, kuru kaimiņniecība nevēlama cilvēkam, jo kukaiņi bieži ir dažādu slimību ierosinātāju pārnesēji. Kukaiņu iznīcināšanas jautājuma ļoti svarīga loma profilaksei un ar tiem grūti cīnīties, it īpaši, kad to mēģina darīt patstāvīgi. Ar šo problēmu vienmēr ir labāk uzticēties profesionāļiem, kuri attīrīs telpas un dos detalizētus norādījumus turpmākiem pasākumiem, lai saglabātu dzīvojamās mājās vai ražošanas telpas tīrību no kukaiņiem.

Telpu sanitārā dezinsekcija – galvenais posms pretepidēmijas ķēdes pasākumos. Tā tiek veikta, izmantojot ar atļautos preparātus, kas sastāda minimālo bīstamību cilvēkiem. Pielietojamie insekticīdi ātri izvēdinās, nekaitē augiem un mājdzīvniekiem, neatstāj bojājumus mēbelēm un pārklājumiem. Dezinsekcija nepieciešama kā dzīvojamām mājām un slimnīcām, tā arī ražošanas telpām un sabiedriskajam transportam.

Uzņēmumā strādā sertificētie speciālisti, kas apmeklē lekcijas un seminārus par deratizāciju un dezinsekciju, mācās strādāt ar specialiem līdzekļiem un var arī sniegt konsultācijas klientiem deratizācijas un dezinsekcijas jomā.

Deratizācijas un dezinsekcijas pakalpojumu neto apgrozījums 2012. gadā sastādīja 12964 Ls, kas uzņēmuma kopējā apgrozījumā sastādīja 1,61%.

***Ūdensapgādes un kanalizācijas pakalpojumi***

PSIA „Sadzīves pakalpojumu kombināts” veic ūdensapgādes un kanalizācijas ārējo un iekšējo tīklu ielikšanu Daugavpils Ziemeļu industriālās zonas teritorijā esošiem uzņēmumiem, kā arī sanitāro mezglu un apkures ierīkošanas darbus.

Ūdensapgādes un kanalizācijas pakalpojumu neto apgrozījums 2012. gadā sastādīja 93144 Ls, un īpatsvars uzņēmuma kopējā apgrozījumā sastādīja 11,57%.

***Nodrošināšana ar elektroenerģiju***

PSIA „Sadzīves pakalpojumu kombināts” Daugavpils Ziemeļu industriālās zonas teritorijas robežā nodarbojas ar elektroenerģijas pārdošanu un sadali. Turklāt, uzņēmums pieņem apkalpošanā Daugavpils Ziemeļu industriālās zonas locekļu energoiekārtas un elektriskos tīklus.

Pat neskatoties uz pakalpojuma teritoriālo piesaisti – uzņēmums veic apkalpošanu tikai Daugavpils Ziemeļu industriālās zonas ietvaros – elektroenerģijas apgādei pēc neto apgrozījuma ir visnozīmīgākais īpatsvars no visiem uzņēmuma pakalpojumiem.

Darbība tiek veikta pamatojoties uz Sabiedrisko pakalpojumu regulēšanas komisijas izsniegtajām licencēm.

Šīm darbības virzienam neto apgrozījums 2012. gadā sastādīja 434520 Ls, kas uzņēmuma kopējā apgrozījumā sastādīja 53,95%.

***Teritorijas uzkopšanas darbi***

PSIA „Sadzīves pakalpojumu kombināts” piedāvā zālāja pļaušanas darbus, teritorijas uzkopšana pakalpojumus no atkritumiem un sniega Daugavpils Ziemeļu industriālās zonas teritorijā Višķu ielā 21 strādājošiem uzņēmumiem, ar kuriem tiek noslēgti līgumi.

Teritorijas uzkopšanas pakalpojumi pēc ienākumiem sastāda nenozīmīgu daļu no uzņēmuma pakalpojumiem, jo daļēji šiem pakalpojumiem piemīt sezonāls raksturs (piemēram, sniega tīrīšana, no kuras var gūt ienākumu tikai ziemas periodā). Līdz ar to teritorijas uzkopšanas darbi tika attiecināti pie pārējo pakalpojumu grupas, kuras neto apgrozījums 2012. gadā sastādīja 5489 Ls, kas uzņēmuma kopējā apgrozījumā sastādīja 0,68%. No 2013. gada šie pakalpojumi tiks izdalīti atsevišķajā kategorijā neto apgrozījuma sadalījumā pēc darbības veidiem.

***Ielu apgaismošanas sistēmu apkalpošana***

Līdz 2013. gada 1. janvārim uzņēmumam pastāvēja arī ielu apgaismošanas sistēmu apkalpošanas pakalpojums, kas sastādīja diezgan ievērojamu uzņēmuma neto apgrozījuma daļu – 138435 Ls 2012. gadā, kas sastādīja 17,19% no kopīga neto apgrozījuma.

Pamatojoties uz Daugavpils pilsētas domes 2012. gada 8. novembra lēmumu Nr. 481 „Par Daugavpils domes lēmumu atzīšanu par spēku zaudējušiem ar 2013. gada 1. janvāri”, PSIA nodeva Daugavpils pilsētas ielu, laukumu un citu publiskai lietošanai paredzēto teritoriju apgaismošanas organizēšanas funkcijas SIA „Labiekārtošana-D”.

***Secinājumi***

Apkopojot augstākminēto informāciju, var iegūt kopīgu situācijas atspoguļojumu. Rezultātā varam secināt, ka uz doto brīdi nozīmīgāko ienākuma daļu uzņēmumam rada elektroenerģijas tīklu ierīkošanas un elektroenerģijas apgādes pakalpojums. Pirms 2013. gada ievērojamu daļu no uzņēmuma apgrozījuma ieņēma arī ielu apgaismošanas sistēmu apkalpošana. Tomēr līdz ar šo funkciju nodošanu uzņēmumam „Labiekārtošana-D” plānojams 2013. gadā samazināt neto apgrozījumu par 13,3%, taču esošie dati norāda, ka uzņēmuma finansiālais stāvoklis paliks stabils pateicoties pārējiem darbības virzieniem, pat neskatoties uz apgrozījuma samazinājumu.

Bet vismazāko īpatsvaru starp PSIA „Sadzīves pakalpojumu kombināts” darbības virzieniem galvenokārt teritoriālā ierobežojuma un daļējās sezonalitātes dēļ ieņem teritorijas uzkopšanas darbi.

Stratēģijas ziņā uzņēmums var gan mēģināt attīstīt darbības virzienus ar vidējo īpatsvaru, lai gūtu no tiem lielāku peļņu un iekarot vēl stabilākās pozīcijas tirgū, gan arī uzturēt esošā līmenī svarīgākos pakalpojumus. Ir svarīgi pievērst tiem īpašu uzmanību, lai ienākums no vadošiem pakalpojumiem pieaugtu arī turpmāk. It īpaši tas ir svarīgi viena no vadošiem pakalpojumiem zaudējuma dēļ, kas, protams, ietekmēja uzņēmuma nākotnes ienākumu.

* 1. **Darbības attīstības analīze**

Lai izanalizētu PSIA „Sadzīves pakalpojumu kombināts” darbības attīstību, tika izskatīts katrs darbības virziens atsevišķi, kas palīdz iegūt adekvātu uzņēmuma darbības atainojumu, ko nevarētu dabūt, analizējot visu darbību kopumā. Turklāt, visi darbības virzieni tika salīdzināti arī sava starpā. Par pamatu darbības analīzei tika paņemta uzņēmuma neto apgrozījuma izmaiņu dinamika par 4 gadiem – no 2009. līdz 2012. gadam. Datu apkopojumu par četriem gadiem var redzēt sekojošā tabulā:

|  |  |  |  |  |
| --- | --- | --- | --- | --- |
| **Neto apgrozījuma sadalījums pa darbības veidiem** | **2009.g.**  **LVL** | **2010.g.**  **LVL** | **2011.g.**  **LVL** | **2012.g.**  **LVL** |
| Pirts pakalpojumi | 122756 | 101495 | 88622 | 85308 |
| Medicīniskā deratizācija un dezinsekcija | 13412 | 14653 | 13960 | 12964 |
| Elektroenerģijas apgāde | 572517 | 287981 | 408259 | 434520 |
| Ūdens apgādes pakalpojumi | 68124 | 76155 | 90597 | 93144 |
| Neapdzīvojamo telpu noma | 32561 | 29928 | 30692 | 35504 |
| Ielu apgaismošanas sistēmu apkalpošana | 84321 | 85632 | 102799 | 138435 |
| Pārējie | 1596 | 2315 | 2315 | 5489 |
| **Kopā** | **895287** | **598159** | **737244** | **805364** |

***Darbības virzienu rādītāju dinamika***

PSIA „Sadzīves pakalpojumu kombināts” pakalpojumu attīstības dinamika četru gadu laikā ir attēlota sekojošā grafikā:

Apskatot neto apgrozījuma dinamiku kopumā sākot no lielākiem radītajiem, var atzīmēt, ka acīmredzami svarīgāko lomu neto apgrozījumā ieņem elektroenerģijas apgādes pakalpojumi. 2009. gadā šīs rādītājs bija pat augstāks nekā dotajā brīdī, tomēr pēc strauja apgrozījuma samazinājuma 2010. gadā (kopīgais neto apgrozījuma apjoms samazinājās par 33%), kas notika tāpēc, ka SIA „Nexis Fibers” atteicās no PSIA „Sadzīves pakalpojumu kombināts” pakalpojumiem uz pārslēdzās Pie AS „Latvenergo” tīkliem. Tomēr turpmākajos gados neto apgrozījums šajā darbības virzienā stabili pieauga, kas liecina par pakalpojuma attīstību.

Ielu apgaismojuma pakalpojuma dinamika visu analizējamo periodu bija pozitīva, tomēr līdz ar jauno normatīvo aktu pieņemšanu uzņēmums nevarēja turpināt šo pakalpojumu sniegšanu.

Pirts pakalpojumu apjomi laika periodā no 2009. līdz 2012. gadam samazinājās līdz ar pirts apmeklētāju skaita pakāpenisko samazinājumu. Stratēģijas ziņā var padomāt par apmeklētāju piesaistes iespējām, jo apmeklētāju skaits samazinājās neatkarīgi no sniedzamo pakalpojumu kvalitātes, jo kvalitāte salīdzinājumā ar iepriekšējiem gadiem palika iepriekšējā līmenī.

Pakalpojumi, kas saistīti ar ūdens apgādes un kanalizācijas pakalpojumiem rada pozitīvo dinamiku laika periodā no 2009. līdz 2012. gadam. Neskatoties uz to, ka pieaugums bija nenozīmīgs apgrozījuma ziņā salīdzinot ar perioda sākumu, tomēr tas sastāda nozīmīgu daļu uzņēmuma neto apgrozījumā un, līdz ar to, rādītāja pieaugums pozitīvi ietekmē arī kopīgu apgrozījumu.

Telpu noma arī ir viens no vidēja apgrozījuma līmeņa pakalpojumiem. Visā analizējamā laika periodā šī pakalpojuma rādītājs palika apmēram vienādā līmenī, un neskatoties uz nelielu apgrozījuma samazinājumu šīm pakalpojumu veidam 2010. gadā, jau sākot ar 2011. gadu ir vērojams pakāpenisks pieaugums, kas norāda un pakalpojuma pozīciju stabilitāti.

Deratizācijas un dezinsekcijas pakalpojumu virzienam vērojams gan pieaugums, gan samazinājums, tomēr kopumā laika periodā no 2009. līdz 2012. gadam pakalpojuma apgrozījums paliek gandrīz vienādā līmenī īpaši neietekmējot kopīgo situāciju uzņēmumā.

Pārējo pakalpojumu kopums, pie kura arī pieskaitāms teritorijas uzkopšanas darbu pakalpojums sastāda pašu mazāko īpatsvaru apgrozījumā, tomēr šajā virzienā ir vērojams pieaugums, salīdzinot ar 2009. gadu.

***Darbības virzienu īpatsvara dinamika***

Lai atspoguļotu īpatsvara izmaiņas laika periodā no 2009. līdz 2012. gadam, tika aprēķināts katra darbības virziena īpatsvars uzņēmuma kopīgā neto apgrozījumā katrā no četriem analizējamiem gadiem.

2012. gadā pirts pakalpojumu neto apgrozījums uzņēmuma kopējā apgrozījumā sastādīja 10,59%. 2011. gada šī darbības virziena neto apgrozījums sastādīja nedaudz vairāk –12,02%. 2010. gadā tas sastādīja 16,97%, bet 2009. gadā – 13,71%.

Telpu nomas pakalpojumu neto apgrozījums 2012. gadā sastādīja 35504 Ls, kas uzņēmuma kopējā apgrozījumā sastādīja 4,41%. Salīdzinot ar 2011. gadu šīs rādītājs pieauga, jo telpu nomas pakalpojumu neto apgrozījums 2011. gadā sastādīja tikai 4,16%. 2010. gadā tas sastādīja 5,00%, bet 2009. gadā sastādīja 3,64%. No tā var secināt, ka pakalpojuma īpatsvars šajā laika periodā uzturējās apmēram vienādā līmenī.

Deratizācijas un dezinsekcijas pakalpojumu neto apgrozījums 2012. gadā sastādīja 1,61%. Salīdzinot ar 2011. gadu šīs rādītājs nedaudz samazinājās – doto pakalpojumu neto apgrozījums 2011. gadā sastādīja 1,89%. 2010. gadā īpatsvars sastādīja 2,45%, bet 2009. gadā šī pakalpojuma īpatsvars bija vēl mazāks – 1,50%, no ka secinājām, ka šī pakalpojuma īpatsvars uzņēmuma apgrozījumā pakāpeniski pieaug.

Ūdensapgādes un kanalizācijas pakalpojumu īpatsvars uzņēmuma kopējā apgrozījumā 2012. gadā sastādīja 11,57%. Salīdzinot ar 2011. gadu šīs rādītājs pieauga – 2011. gadā neto apgrozījums 12,29%. 2010. gadā īpatsvars sastādīja 12,73%, bet 2009. gadā – 7,61%, no ka var secināt, ka apgrozījums dotajam pakalpojumam analizējamā laika periodā pieauga.

Elektroenerģijas apgādes virziena neto apgrozījums 2012. gadā sastādīja 434520 Ls, kas uzņēmuma kopējā apgrozījumā sastādīja 53,95%. Salīdzinot ar 2011. gadu pēc neto apgrozījums bija vērojams pieaugums 2011. gadā tas sastādīja 408259 Ls, tomēr līdz ar citu pakalpojumu savādāku sadalījumu 2011. gadā šī pakalpojuma īpatsvars uzņēmuma kopējā neto apgrozījumā sastādīja pat vairāk, nekā 2012. gadā – 55,38%. Salīdzinot ar iepriekšējiem gadiem var secināt, ka neto apgrozījums veidojās atšķirīgs, ko ietekmēja daudzi ārējie faktori – 2010. gadā īpatsvars sastādīja 48,14%, bet 2009. gadā 63,95%. Kopumā var atzīmēt īpatsvara apjoma samazinājumu.

Teritorijas uzkopšanas darbi tika attiecināti pie pārējo pakalpojumu grupas, kuras neto apgrozījums 2012. gadā uzņēmuma kopējā apgrozījumā sastādīja 0,68%. 2010. gadā šīs rādītājs sastādīja vēl mazāk – tikai 0,39%, kas arī 2011. gadā naudas izteiksmes ziņā palika nemainīgs, bet procentuālā izteiksmē samazinājās līdz 0,31%. Bet 2009. gadā īpatsvars bija vēl mazāks – tikai 0,18% no kopīga apgrozījuma.

Līdz 2013. gada 1. janvārim uzņēmumam pastāvēja arī ielu apgaismošanas sistēmu apkalpošanas pakalpojums, kas sastādīja diezgan ievērojamu uzņēmuma neto apgrozījuma daļu – 2012. gadā tas sastādīja 17,19% no kopīga neto apgrozījuma, bet 2011. gadā – 13,94%. 2010. gadā tas sastādīja 14,32%, bet 2009. gadā tikai 9,42%.

2013.gadā PSIA „Sadzīves pakalpojumu kombināts” turpinās savu darbību, saglabājot visu sniedzamo pakalpojumu veidus, izņemot ielu apgaismojumu.

* 1. **Finanšu rādītāju dinamika**

Lai izanalizētu PSIA „Sadzīves pakalpojumu kombināts” svarīgāko finanšu rādītāju dinamiku, tika apkopoti dati par 3 pēdējo gadu (izņemot tekošo) laika periodu – no 2010. līdz 2012. gadam.

Visu analizējamo periodu uzņēmums turpināja attīstīt esošus pakalpojumu veidus. Izņēmumu sastādīja pēdējais gads, kad kopš 2013. gada 1. janvāra uzņēmuma ielu apgaismošanas funkcijas tika nodotas SIA „Labiekārtošana-D”, kas savukārt ietekmēja uzņēmuma neto apgrozījumu.

***Neto apgrozījuma dinamika***

Apskatot neto apgrozījuma dinamiku par doto periodu, var izdarīt virkni secinājumu. Kā liecina uzņēmuma finanšu dati, pirms 2010. gada uzņēmuma neto apgrozījums bija samazinājies par 33%, tā ka SIA „Nexis Fibers” pieslēdzās pie AS „Latvenergo” tīkliem un arī samazinājās pirts apmeklētāju daudzums. Tomēr, kā var redzēt sekojošā grafikā, sākot ar 2010. gadu tiek vērojama pozitīva dinamika un neto apgrozījuma apjoms pakāpeniski pieaug.

Dati liecina, ka 2011. gadā neto apgrozījums strauji pieauga par 23,25%. 2012. gadā pieaugums nebija tik straujš, tomēr neto apgrozījums pieauga par 9,2%.

***Uzņēmuma līdzekļu struktūra***

Lai izanalizētu uzņēmuma līdzekļu struktūru, no sākuma apskatīsim aktīvu, pēc tam pasīvu struktūras izmaiņu dinamiku 3 gadu laikā.

|  |  |  |  |  |  |
| --- | --- | --- | --- | --- | --- |
| **Aktīvi:** | *2010. gadā* | *2011. gadā* | *2012. gadā* | *Salīdzinājums 2010./2011.g.*  *(% no kopējā)* | *Salīdzinājums 2011./2012.g. (% no kopējā)* |
| Ilgtermiņa ieguldījumi | 86,00% | 89,65% | 81,80% | + 3,65% | - 7,85% |
| Apgrozāmie līdzekļi | 14,00% | 10,35% | 18,20 % | - 3,65% | + 7,85% |

Analizējot aktīvu struktūras izmaiņas, var secināt, ka ilgtermiņa ieguldījumi 2011. gadā pieauga par 3,65% no bilances aktīvu kopsummas, bet 2012. gadā salīdzinājumā ar 2011. gadu samazinājās aktīvu kopsummā par 7,85%. Savukārt, apgrozāmie līdzekļi 2011. gadā samazinājās salīdzinot ar 2010. gadu, bet 2012. gadā pieauga par 7,85%.

|  |  |  |  |  |  |
| --- | --- | --- | --- | --- | --- |
| **Pasīvi:** | *2010. gadā* | *2011. gadā* | *2012. gadā* | *Salīdzinājums 2010./2011.g. (% no kopējā)* | *Salīdzinājums 2011./2012.g. (% no kopējā)* |
| Pašu kapitāls | 70,00% | 76,75% | 78,30% | + 6,75% | -1,55% |
| Uzkrājumi | 1,00% | 3,00% | 3,30% | + 2,00% | -0,30% |
| Aizņemtais kapitāls | 29,00% | 20,25% | 18,40% | -8,75% | + 1,85% |

Analizējot pasīvu struktūras izmaiņas, var secināt, ka pašu kapitāls 2011. gadā pieauga par 6,75% no bilances pasīvu kopsummas, bet 2012. gadā samazinājās pasīvu kopsummā par 1,55% salīdzinājumā ar 2011. gadu. Uzkrājumi 2011. gadā salīdzinot ar 2010. pieauga par 2,00%, bet 2012. nedaudz samazinājās par 0,30% no pasīvu kopsummas. Savukārt, aizņemtais kapitāls 2011. gadā samazinājās salīdzinot ar 2010. gadu par 8,75%, kas liecina par uzņēmuma finansiālas situācijas stabilitātes palielināšanos, bet 2012. gadā nedaudz pieauga par 1,85% no pasīvu kopsummas.

***Pārējo finansiālo rādītāju dinamika***

2010. gadu PSIA „Sadzīves pakalpojumu kombināts” beidza ar zaudējumiem līdz ar straujo apjomu samazinājumu, pabalstu izmaksu sakarā ar darbinieku atbrīvošanu un tiesas izdevumiem. Bet, neskatoties uz doto faktu, uzņēmuma finansiālais stāvoklis palika stabils un pat acīmredzami uzlabojās laika periodā no 2010. līdz 2012. gadam. Par to liecina fakts, ka uzņēmuma peļņas radītājs pastāvīgi pieaug: 2011. gadu uzņēmums beidza ar 16198 Ls peļņu, bet 2012. gadu ar 18453 Ls peļņu.

Analizējot uzņēmuma finansiālo stāvokli uz 2012. gada beigām, var secināt, ka tas ir stabils. To apstiprina uzņēmuma pamata koeficientu aprēķins, kur visās analizētās pozīcijās ir vērojams pieaugums. Par uzņēmuma stabilitāti liecina arī fakts, ka radītāji atrodas rekomendējamās robežās.

|  |  |  |  |  |
| --- | --- | --- | --- | --- |
| **Rādītāji** | *Bāzes rādītājs* | *2011.* | *2012.* | *Salīdzinājums*  *2011./2012.g. (+/-)* |
| **Neatkarības koeficients** (pašu līdzekļu īpatsvars uzņēmuma līdzekļu kopsummā) | 0,5 | 0,771 | 0,783 | +0,12 |
| **Maksātspējas koeficients** (norāda iespēju dzēst īstermiņa saistības) | 1 – 2 | 0,788 | 1,484 | +0,696 |
| **Neto peļņas rentabilitāte** |  | 0,021 | 0,023 | +0,002 |
| **Pašu kapitāla atdeves rentabilitāte** |  | 0,022 | 0,026 | +0,004 |
| **Pamatkapitāla atdeves rentabilitāte** |  | 0,023 | 0,029 | +0,006 |

1. **Kapitālsabiedrības darbību ietekmējošie faktori**

Jebkura uzņēmuma darbību, tai skaitā arī PSIA „Sadzīves pakalpojumu kombināts” darbību ietekmē gan uzņēmuma iekšēja vide, ko veido uzņēmuma stiprās un vājas puses, gan ārēja vide, ko sastāda esošās iespējas un draudi, kas pastāv no ārējas vides politisko, ekonomisko, sociālo vai tehnoloģisko faktoru puses.

Lai izvēlētos pareizo stratēģiju, tiek veikta informācijas stratēģiskā analīze, kam ļoti bieži tiek pielietota SVID metode, kas ļauj apzināt uzņēmuma stiprās un vājās puses un PEST analīzi, kas ļauj apskatīt dažādu ārējo faktoru ietekmi uz uzņēmuma darbību, lai spētu jau laikus paredzēt un pēc iespējas mazināt negatīvo faktoru ietekmi.

* 1. **PEST analīze**

|  |  |
| --- | --- |
| **Politiskie faktori:**   * Reglamentējošā likumdošana uzņēmuma sniegto pakalpojumu jomā (elektroenerģijas apgāde, ūdensapgādes un kanalizācijas pakalpojumi) (+/-); * Pašvaldības regulējošie normatīvie dokumenti (+/-); * Valsts, pašvaldības vai ES līdzfinansējuma, grantu utt. iespējas, piedaloties ar uzņēmuma darbību saistītos konkursos un iepirkumos (+). | **Ekonomikas ietekme:**   * Ekonomiskā situācija un nozares tendences – izeja no ekonomiskās lejupslīdes (+); * Pāreja no latiem uz eiro no 2014. gada 1. janvāra (+); * Inflācijas līmenis valstī (-); * Pakļautība sezonas/ laika izmaiņām (teritorijas uzkopšanas pakalpojumi, elektroenerģijas piegāde, pirts pakalpojumi) (-); * Investīciju iespējas no ārzemju vai starptautisko kompāniju puses Ziemeļu industriālajā zonā (+); * Patērētāju pieprasījuma svārstības (-); * Izdevība pamata ārējos izdevumos (elektroenerģijas apgāde, teritorijas uzkopšana) (+). |
| Sociālās un kultūras tendences:   * Uzņēmuma reputācija (+); * Uzņēmuma piederība pie pašvaldības uzņēmumu kategorijas (+); * Patērētāju sekošanas paraugi, apmierināto klientu atsauksmes (+); * Masu mediju viedoklis (+/-); * Reklāma un PR (+); * Sociālie pētījumi, aptaujas, atgriezeniskā saite (+); * Patērētāju attieksme un viedokļi (+); * Daugavpils iedzīvotāju dzīves līmenis, iedzīvotāju skaita samazinājums (-). | **Tehnoloģiskā ietekme**:   * Tehnoloģiju pilnveide un attīstība uzņēmuma piedāvāto pakalpojumu jomā (+); * Informācijas un komunikācijas attīstība, plašākas komunikācijas iespējas (+); * Inovatīvo tehnoloģiju ieviešanas potenciāls (+); * Licencēšana, sertificēšana, patenti (+/-). |

Vadoties pēc PEST analīzes datiem, var secināt, ka PSIA „Sadzīves pakalpojumu kombināts” darbību pozitīvi ietekmē pamatā tehnoloģiskie un sociālie faktori.

Runājot par politiskajiem faktoriem, var atzīmēt, ka likumdošana un normatīvie akti no vienas puses ir kārtību ieviesošs faktors un rīkojoties atbilstoši likumdošanai un normatīvajiem aktiem, darbība kļūst skaidra un reglamentēta. Bet, no otras puses var teikt, ka reglamentējošās normas tomēr ierobežo darbības brīvību, kas netieši var ietekmēt uzņēmuma attīstību, līdz ar to, šo punktu nevar nosaukt par absolūti pozitīvu faktoru. Savukārt, uzņēmuma iespējas piedalīties valsts un pašvaldības izsludinātos iepirkumos un konkursos var atzīmēt, ka pozitīvu, jo piedaloties tajos, uzņēmums var vai nu iegūt izdevīgu pasūtījumu, kas atnesīs tam peļņu, vai nu iegūt granta vai līdzfinansējuma iespējas izmantošanu.

Ekonomisko faktoru ziņā pozitīvi uzņēmuma attīstību ietekmē valsts pakāpeniskā izeja no ekonomiskās krīzes situācijas, jo, kā liecina uzņēmuma finanšu dati par pēdējo 3 gadu periodu, līdz ar ekonomiskās situācijas uzlabošanos valstī, acīmredzami stabilizējās arī uzņēmuma finansiālā situācija. Arī pāreja uz eiro no 2013. gada 1. janvāra no ekonomiskā viedokļa ietekmēs uzņēmumu pozitīvi, jo tā kā uzņēmums darbojas pakalpojumu jomā, cenu pāreja uz eiro sniegs uzņēmumam tikai lielāko peļņu, jo šādā gadījumā uzņēmumu neskars izdevumi, kas vairāk attiecināmi uz uzņēmumiem, kas darbojas ar skaidrās naudas operācijām. Vēl kā pozitīvu var minēt izdevību ārējo izdevumu ziņā (izdevīgāka elektroenerģijas apgāde, teritorijas uzkopšana pašu spēkiem).

Inflācijas svārstības valstī, pieprasījuma nevienlīdzība un daļēja pakļautība sezonalitātei (piemēram, uzkopšanas darbu ziņā, elektroenerģijas apgādes ziņā – asfalta rūpnīca, kas ir nozīmīgs uzņēmuma klients, elektrību ziemas periodā neizmanto, kas ietekmē uzņēmuma ienākumu no elektroenerģijas pārdošanas ziemas periodā, pirts pakalpojumu ziņā – vasaras periodā klients pirts pakalpojumus izmanto retāk) ir faktori, kas pamatā negatīvi ietekmē PSIA „Sadzīves pakalpojumu kombināts” darbību, tomēr tos uzņēmums nevar ietekmēt.

Analizējot sociālās un kultūras tendences, var secināt, ka šeit ir pamatā pozitīva ietekme, piemēram uzņēmuma reputācija, ko pastiprina uzņēmuma piederība pie pašvaldības uzņēmumu kategorijas. Daudziem patērētājiem pastāv uzskats, ka valsts un pašvaldības uzņēmumi ir stabilākie un uzticīgākie, nekā privātuzņēmumi. Apmierināto klientu atsauksmes var apskatīt arī kā sava veida reklāmu, jo neviena reklāma nav tik laba, ka apmierināta un priecīga klienta stāsts. Sociālie pētījumi, aptaujas un atgriezeniskā saite arī ir ļoti svarīga PSIA „Sadzīves pakalpojumu kombināts” un tā arī ir pozitīvā iezīme, jo tas liecina, ka uzņēmumam ir tiešām ļoti svarīgs klientu viedoklis. Masu mediju viedokli nevar nosaukt par viennozīmīgi pozitīvu, jo no vienas puses ir labi, kad masu medijos skan uzņēmuma nosaukums – jo vairāk cilvēku zinās, ka šāds uzņēmums piedāvā šādus pakalpojumus, jo vairāk klientu būs. Tomēr, ka zināms, masu mediju viedoklis bieži nav tas pozitīvākais, šādos gadījumos arī uzņēmumam neko labu tāds viedoklis nedod. Pilsētas iedzīvotāju zems dzīves līmenis un iedzīvotāju skaita kopīgais samazinājums līdz ar ievērojamas daugavpiliešu daļas aizbraukšanu ārzemēs, ir negatīvs faktors, jo šādi samazinās arī uzņēmuma potenciālo klientu skaits.

No tehnoloģisko faktoru puses pamatā ir pozitīvas tendences, jo attīstoties tehnoloģijām rodas arī vairāk iespēju uzņēmuma attīstībai. Tehnoloģiju pilnveide sniegs pakalpojumu labāko kvalitāti, ko var izmantot nākotnē un ko PSIA „Sadzīves pakalpojumu kombināts” jau izmanto – piemēram, telpu remonts, jauno iekārtu uzstādīšana utt. Informācijas tehnoloģijas uzņēmums arī veiksmīgi izmanto, attīstot savu vietni Internetā, kur var apskatīt informāciju par uzņēmumu un tā piedāvātajiem pakalpojumiem. Vietnē var apskatīt arī informāciju par iepirkumiem, normatīvos dokumentus, ko uzņēmums izmanto savā darbībā, dokumentus par uzņēmuma un tā darbinieku sertifikāciju, un daudz citas informācijas – šīs faktors liecina par uzņēmuma darbības caurspīdīgumu, jo visa šī informācija ir publiski pieejama.

* 1. **SVID analīze**

|  |  |
| --- | --- |
| **Iespējas: (O)**   1. papildus pakalpojumu iespējas izskatīšana 2. tirgus paplašinājums un attīstība 3. piedalīšanās valsts un pašvaldību iepirkumos un konkursos 4. iespējama sadarbība ar citām kompānijām, iespējama ārzemju investoru piesaiste Ziemeļu industriālajā zonā 5. nozares izaugsmes tendences | **Draudi: (T)**   1. aizvietotāju draudi no privātuzņēmumu puses 2. konkurences līmeņa pieaugums 3. sezonas kritumi (teritorijas uzkopšanas pakalpojumi, elektroenerģijas apgāde, pirts pakalpojumi) |
| **Stiprās puses: (S)**   1. darbinieku augstā kvalifikācija un saliedēts kolektīvs 2. piedāvāto pakalpojumu kvalitāte un atbildība par sniegto pakalpojumu savlaicīgu izpildi 3. klientu apmierinātība (pēdējo gadu laikā nav saņemta neviena sūdzība) 4. uzņēmuma laba reputācija esošo patērētāju vidū | 1. **Kā izmantot iespējas? (S.O.)**  * Uzņēmumam attīstoties, palielināt tirgus daļu, izmantojot personāla kvalifikācijas labu līmeni un piedāvājot augstās kvalitātes pakalpojumus (O2, S1,2) * Izmantot uzņēmuma labu reputāciju tālākai konkurētspējas paaugstināšanai augošā tirgū (O1,5, S4) * Iespējama sadarbība ar līdzīgiem uzņēmumiem, lai sekmīgāk izmantotu kopīgu pieredzi, iespējams piesaistīt partnerus arī no tuvākām ārzemēm (O4, S2) | 1. **Kā samazināt draudus vai izvairīties no tām? (S.T.)**  * Sniedzamo pakalpojumu kvalitāte var pārvarēt aizvietotājus (T1, S2) * Uzņēmuma laba reputācija ļaus ieņemt pieņemamu pozīciju konkurentu vidū (T2, S4) * Uzņēmumam attīstoties, pateicoties darbinieku kvalifikācijai, var paplašināt pakalpojumu klāstu vai teritoriālo aptvērumu, kas ļaus kompensēt sezonalitāti (T3, S1) |
| **Vājās puses: (W)**   1. dažu pakalpojumu zemā rentabilitāte, kas tiek kompensēta tikai ar citiem pakalpojumiem 2. dažreiz nepietiekams klientu skaits (piem., pirts apmeklētāji) | 1. **Kā tirgus iespējas var palīdzēt pārvarēt vājas puses? (W.O.)**  * Palielinot pakalpojumu klāstu, iegūt lielākas peļņas iespējas  (O1, W1) * Paplašinot esošo pakalpojumu robežas, kompensēt vietējo klientu nepietiekamību (O2,4, W2) | 1. **Ka izvairīties no draudiem un nolīdzināt vājās puses? (W.T.)**  * Konkurences pieaugums uzņēmuma dažu pakalpojumu zemas rentabilitātes fonā – tās ir visvājākās vietas, izvairīties no tā var, izmantojot uzņēmuma labo reputāciju un garantējot augstu pakalpojumu kvalitāti (W1, T1,2) |

1. **Kapitālsabiedrības attīstības redzējums**

Jebkuram uzņēmumam jāskatās nākotnē un jāizstrādā stratēģija, kura ļautu sekot pastāvīgi mainīgiem ārējās vides apstākļiem. Lai nodrošinātu uzņēmuma ilgtermiņa darbību, uzņēmumu vadītājiem ir nepieciešams novērtēt sava uzņēmuma konkurētspēju tirgū un noteikt tā darbības pamata stratēģijas. Organizācijas ir spiestās pielaboties savai videi, lai izdzīvotu un saglabātu efektivitāti.

Stratēģiskās plānošanas mērķis ir nodrošināt uzņēmuma vērtības paaugstināšanu ilgtermiņā, pamatojoties uz uzņēmuma īstenotām funkcionālā, biznesa un korporatīvā līmeņa stratēģijām, lai radītu un uzturētu konkurences priekšrocības.

Līdz ar to, PSIA „Sadzīves pakalpojumu kombināts” definēja savu misiju un vīziju, kas ir sekmīgās stratēģijas izstrādāšanas priekšnosacījums, ka arī noteica uzņēmuma vērtības, uz kurām var orientēties turpmākā stratēģijas izstrādē.

* 1. **Kapitālsabiedrības misija**

Parasti uzņēmuma misija ir īss un precīzs izteikums par uzņēmuma pastāvēšanas nolūku. Tā atspoguļo, ar kādu mērķi uzņēmums pastāv un, kāda ir tā filozofija.

Pakalpojumu sniedzēju misija ir sniegt pēc iespējas labākus pakalpojumus cilvēkiem, kuriem tie ir nepieciešami. Nodrošināt sniedzamo pakalpojumu kvalitāti. Ļoti svarīga ir nepārtraukta izaugsme un pilnveidošanās process – gan uzņēmuma stratēģijā, gan arī ikdienas darbā ar klientiem un atbildīgā attieksmē pret sabiedrību.

Turklāt, PSIA „Sadzīves pakalpojumu kombināts” nav vienkārši pakalpojumu sniedzējs, tas ir arī pašvaldības uzņēmums, kura darbība ir svarīga pilsētai un sabiedrībai.

Izejot no šāda redzējuma, PSIA „Sadzīves pakalpojumu kombināts” misija uz doto brīdi ir formulēta šādi:

**„Piedāvājot kvalitatīvus pakalpojumus mūsu klientiem un pastāvīgi pilnveidojot pakalpojumu klāstu, sniegt ieguldījumu Daugavpils pilsētas attīstībā.”**

* 1. **Kapitālsabiedrības vīzija**

Vīzijā ir jābūt formulētam galvenajam nākotnes mērķim un atbildei uz jautājumu – kāda kapitālsabiedrība vēlas kļūt. Vīzija ir tāda ideālā situācija, kurā veiksmīgas darbības rezultātā uzņēmums varētu nokļūt pēc noteikta laika perioda.

Vīzijā ir ļoti svarīga kā uzņēmuma faktiskā attīstība, tā arī uzņēmuma nākotnes ambīcijas.

Izejot no augstākminētā, PSIA „Sadzīves pakalpojumu kombināts” vīziju var noformulēt šādi:

**„Paplašinot pakalpojumu teritoriālo aptvērumu un attīstot sniedzamo pakalpojumu kvalitāti un iespējas, PSIA „Sadzīves pakalpojumu kombināts” kļūst par labāko uzņēmumu pakalpojumu jomā Latgales reģionā.”**

* 1. **Kapitālsabiedrības vērtības**

Lai sekmīgi veiktu uzdevumus stratēģisko mērķu sasniegšanai un pildītu ikdienas amata pienākumus, ļoti nozīmīga ir labvēlīga un panākumus veicinoša darba vide, ko saprot arī PSIA „Sadzīves pakalpojumu kombināts” darbinieki. Tādēļ gan uzņēmuma darbinieku savstarpējā sadarbībā, gan saskarsmē ar klientiem, kolēģiem un sadarbības partneriem PSIA „Sadzīves pakalpojumu kombināts” darbinieki uzņēmuma vērtības.

Savā darbībā PSIA „Sadzīves pakalpojumu kombināts” stingri seko profesionālajiem standartiem un likumdošanai, tomēr par atšķirīgu jebkuru uzņēmumu padara tā vērtības.

Ilggadējas darbības rezultātā PSIA „Sadzīves pakalpojumu kombināts” izveidojušās šādas vērtības, uz kurām uzņēmums balstās savā darbā un kuras ir svarīgās gan uzņēmumam, gan tā klientiem un partneriem:

**Godīgums un uzņēmējdarbības caurspīdīgums** – sadarbības partneriem un klientiem vienmēr ir iespēja savlaicīgi iepazīties ar informāciju par uzņēmuma darbību publiskas funkcijas izpildei, jo esam taisnīgi likumu ievērošanā.

**Profesionalitāte un lojalitāte** – mūsu darbiniekiem ir visas darba pienākumu veikšanai nepieciešamās zināšanas un prasmes, kas ir augstā līmenī, jo pie mums strādā sertificēti speciālisti. Mēs protam efektīvi un kvalitatīvi izmantot savas zināšanas ikdienas darbā, kā arī tiecamies tās papildināt. Amata pienākumu izpildē vienmēr esam uzticīgi uzņēmuma interesēm, uzskatot tās par prioritārām.

**Atbildība un efektivitāte** – mēs tiecāmies labāko darba rezultātu sasniegšanai, līdz ar ko protam veiksmīgi un atbildīgi strādāt gan patstāvīgi, gan kā vienotā komanda. Mēs centāmies sasniegt lielāko darba efektivitāti, izmantojot esošus resursus.

**Cieņa** – mēs cienām savus klientus un sadarbības partnerus, un arī savus kolēģus, atbalstot savu uzņēmumu. Mēs esam korekti lēmumu pieņemšanā un saskarsmē ar klientiem, kolēģiem un sadarbības partneriem.

* 1. **Kapitālsabiedrības mērķi**

Jebkura uzņēmuma svarīgākais stratēģiskais mērķis ir nodrošināt darbības virzienos ietilpstošo funkciju izpildes maksimālo efektivitāti. Mērķi un uzdevumi to sasniegšanai tiek izstrādāti, lai nodrošinātu labāku uzņēmuma darbības rezultātu, palielinātu ieguldīto līdzekļu atdevi, sekmētu likumu un normatīvo aktu ievērošanu darbības procesā, ka arī veicinātu patērētāju interešu atbalstu.

PSIA „Sadzīves pakalpojumu kombināts” izstrādātie mērķi saskan arī ar „Daugavpils pilsētas pašvaldības kapitālsabiedrību un kapitāla daļu privātajās kapitālsabiedrībās un publiski privātajās kapitālsabiedrībās pārvaldības noteikumos” noteiktajiem stratēģiskajiem mērķiem.

Nosakot darbības un attīstības mērķus, uzņēmums balstās uz tā pastāvēšanas misijas, nākotnes vīzijas un esošām vērtībām.

PSIA „Sadzīves pakalpojumu kombināts” sasniedzamie **stratēģiskie mērķi** tiek noformulēti sekojoši:

1. nodrošināt nepārtraukto energoapgādi un kvalitatīvu ūdensvada un kanalizācijas tīklu apkalpošanu Ziemeļu industriālās zonas teritorijā, Daugavpilī;
2. palielināt pirts, medicīniskās deratizācijas un dezinsekcijas sniegto pakalpojumu apjomu, paplašināt un dažādot piedāvāto pakalpojumu klāstu, sasniedzot efektīvāku finanšu līdzekļu izmantošanu;
3. nodrošināt pakalpojumu kvalitātes uzlabošanu, veicot ražošanas iekārtu un tehnikas modernizāciju, ieviest un attīstīt progresīvas metodes un tehnoloģijas darba procesu efektīvākai realizācijai;
4. nodrošināt sadarbību un veiksmīgu komunikāciju ar partneriem, klientiem un sabiedrību kopumā, nodrošinot darbības risku un iespējamo pilnveidošanas virzienu savlaicīgu identificēšanu;
5. uzlabot darba produktivitāti, nodrošinot nepārtraukto personāla attīstību, kā arī paaugstināt darbinieku apmierinātību un motivāciju;
6. izveidot iekšējās kontroles pasākumu kopumu, nodrošinot labāko iekšējo procesu pārvaldību un iespējamo risku novēršanu.

Efektīvākai mērķu sasniegšanai uzņēmums nodrošina, lai mērķu sasniegšanai būtu noteikti atbilstoši procesa rezultāti, lai resursi rezultātu sasniegšanai tiktu izmantoti efektīvi un ekonomiski, un lai izpildot noteiktus izvirzītos uzdevumus, veiksmīgi tiktu sasniegti esošie stratēģiskie mērķi.

1. **Kapitālsabiedrības veicamie uzdevumi   
   noteikto mērķu sasniegšanai**

Katram PSIA „Sadzīves pakalpojumu kombināts” stratēģiskajam mērķim atbilst virkne konkrēto uzdevumu, kas nodrošinās uzņēmuma labāko rezultātu sasniegšanu. Uzņēmuma izstrādātos uzdevumus var sadalīt pa mērķiem, sastādot sekojošo tabulu:

|  |  |  |  |  |  |
| --- | --- | --- | --- | --- | --- |
| *Uzdevumi* | *Sasniedzamais*  *rezultāts* | *Rezultatīvais rādītājs* | | *Izpildes termiņš* | *Nepieciešamie*  *resursi*  *(vides, darbaspēka, finanšu, utt.)* |
| 1. mērķis – nodrošināt nepārtraukto energoapgādi, kvalitatīvu ūdensvada un kanalizācijas tīklu apkalpošanu, palielināt pirts, medicīniskās deratizācijas un dezinsekcijas sniegto pakalpojumu apjomu, paplašināt un dažādot piedāvāto pakalpojumu klāstu, sasniedzot efektīvāku finanšu līdzekļu izmantošanu. | | | | | |
| *1.1. uzdevums: Energoefektivitātes paaugstināšanas pasākumi energoapgādes pakalpojuma uzlabošanā* | Elektroapgādes iekārtu modernizācija | Neto apgrozījuma pieaugums par  5-7% gadā;  Elektroenerģijas  ietaupījums 10-15%; | | 2014. – 2016. g. | Finansējums  iekārtu modernizācijai –  21084LVL-30000 EUR |
| *1.2. uzdevums: PSIA „Sadzīves pakalpojumu kombināts” telpu nodošana nomā* | Nekustamā īpašuma racionāla izmantošana – maksimāla telpu iznomāšana;  Ienākuma paaugstināšana no telpu nomas | Plānojams patērētāju skaita pieaugums 3% gadā; Neto apgrozījuma pieaugums par  2-3% gadā | | 2014. – 2016. g. | Mārketinga izdevumi klientu piesaistei –  422LVL-600 EUR |
| *1.3. uzdevums: Nodrošināt teritorijas uzkopšanas pakalpojumus Ziemeļu industriālās zonas teritorijā.* | Jauna uzkopšanas aprīkojuma iegāde;  Jauno klientu piesaiste | 3-5% gadā klientu skaita pieaugums; Neto apgrozījuma pieaugums par  5-7% gadā | | 2014. – 2016. g. | Finansējums  aprīkojuma iegādei –  1476LVL-2100 EUR |
| *1.4. uzdevums: tekošā kosmētiskā remonta veikšana  PSIA „Sadzīves pakalpojumu kombināts” objektos* | Telpu remonta nepieciešamības ikgadējs novērtējums | Telpu uzturēšana labā tehniskā stāvoklī | | 2014. – 2016. g. | Darbaspēka resursi: celtniecības iecirkņa darbinieki, darba pienākumu veikšanas ietvaros; Finansējums: remonta izdevumi līdz  24247LVL-34500 EUR |
| *1.5. uzdevums: Pirts pakalpojumu kvalitatīva sniegšana, apjomu palielināšana.* | Klientu piesaiste;  Apjomu pieaugums | 3-5% gadā klientu skaita pieaugums | | 2014. – 2016. g. | Mārketinga izdevumi klientu piesaistei –  422LVL-600 EUR |
| *1.6. uzdevums: Piedalīšanās telpu deratizācijas un dezinsekcijas apstrādes konkursos/ iepirkumos, pakalpojumu sniegšana juridiskām un fiziskām personām.* | Nodrošināti savlaicīgi un efektīvi pakalpojumi;  Jauno pasūtījumu iegūšana | 3-5% gadā klientu skaita pieaugums; Neto apgrozījuma pieaugums par  5-7% gadā | | 2014. – 2016. g. | Mārketinga izdevumi klientu piesaistei –  422LVL-600 EUR |
| 2. mērķis – nodrošināt pakalpojumu kvalitātes uzlabošanu, sadarbību un veiksmīgu komunikāciju ar partneriem, nodrošinot darbības risku un iespējamo pilnveidošanas virzienu savlaicīgu identificēšanu. | | | | | |
| *2.1. uzdevums: Ēku energoefektivitātes un teritorijas labiekārtošanas programmu meklējumi un izstrādājumi, piesaistot fondu finansējumus projektiem.* | Energoefektivitātes programmu ieviešana;  Labiekārtošanas programmu ieviešana | Energoefektivi-tātes pieaugums  par 30% | | 2014. – 2016. g. | Atkarībā no uzņēmuma finansiālā stāvokļa, tiks izvērtēta iespēja modernizēt apkures sistēmu ofisa ēkā  Višķu ielā 21k; darbu iespējamas izmaksas: 4217 LVL-6000 EUR |
| *2.2. uzdevums: Ražošanas iekārtu un tehnikas modernizācija, progresīvo metožu un tehnoloģiju ieviešana.* | Darba procesu efektīvāka realizācija. | Darbības efektivitātes pieaugums  par 10% | | 2014. – 2016. g. | Finansējums tehnikas modernizācijai un jauno tehnoloģiju ieviešanai –  2108LVL-3000 EUR/ |
| *2.3. uzdevums: Pakalpojumu kvalitātes novērtējums un darbības atklātības nodrošināšana, sabiedrības informēšana.* | Iedzīvotāju, juridisku personu uzklausīšana, sarakste;  Sabiedrība informēta par aktualitātēm. | Pastāvīgi pieejama pamata informācija un informācijas aktualizēšana pēc nepieciešamības | | Pastāvīgi/ normatīvajos aktos noteiktajā termiņā | Darbaspēka resursi: norīkots atbildīgais par informācijas apmaiņu darbinieks darba pienākumu ietvaros;  Finansējums: vietnes uzturēšana/ pieeja Internetam –  422LVL-600 EUR |
| *2.4. uzdevums: Sadarbība ar Daugavpils pilsētas pašvaldību un citām institūcijām.* | Nodrošināta operatīva informācijas apmaiņa un darbības caurspīdīgums | Aktīvāka klientu piesaiste | | Pastāvīgi | Darbaspēka resursi: norīkots darbinieks, kas atbildīgs par sadarbības uzturēšanu un informācijas apmaiņu darba pienākumu ietvaros; |
| 3. mērķis – uzlabot darba produktivitāti, nodrošinot nepārtraukto personāla attīstību. | | | | | |
| *3.1. uzdevums: Kapitālsabiedrības rīkotās darbinieku mācības un kvalifikācijas celšanas kursi.* | Darbinieku zināšanu un prasmju attīstība | Amatam atbilstoša izglītība un kvalifikācija | Pēc nepieciešamības | | Darbaspēka resursi apmācībai uz vietas: norīkots par kolēģu apmācību atbildīgs darbinieks.  Mācības pasākumu apmeklējuma finansējums:  843LVL-1200 EUR |
| *3.2. uzdevums: atbalstīt taisnīgu, caurspīdīgu, uz objektīviem kritērijiem balstītu un konkurētspējīgu atalgojuma sistēmu.* | Uz objektīviem kritērijiem balstīts atalgojums | Finanšu līdzekļu efektīvāka sadale atalgojumam | Pastāvīgi | | Darbaspēka resursi: atbildīgie par sistēmas vērtēšanu un uzlabošanu – uzņēmuma vadība, finanšu direktors darba pienākumu ietvaros. |
| *3.3. uzdevums: nodrošināt darba vides drošības prasību ievērošanu.* | Droša darba vide | Darba drošības noteikumu ievērošanas kontrole; darba drošības instruktāžas. | Pastāvīgi | | Darbaspēka resursi: kontroli un instruktāžas veic darba aizsardzības speciālists darba pienākumu ietvaros; papildus finansējuma nav |
| 4. mērķis – izveidot iekšējās kontroles pasākumu kopumu, nodrošinot labāko iekšējo procesu pārvaldību un iespējamo risku novēršanu. | | | | | |
| *4.1. uzdevums: Personāla darbības ikgadējā novērtēšana.* | Novērtēta darbinieku kvalifikācijas atbilstība ieņemamam amatam | 100% | | 1 reizi gadā;  Biežāk – pēc nepieciešamības | Finansējums: materiālu sagatavošana, novērtēšanas veikšana – 105LVL-149 EUR |
| *4.2. uzdevums: uzlabot finanšu vadību, efektīvi un lietderīgi izmantojot kapitālsabiedrības budžeta līdzekļus.* | Finanšu līdzekļu racionālaizmantošana, kas veicina likviditāti un rentabilitāti | Likviditātes un rentabilitātes rādītāju pieaugums rādītāju normas robežās | | Pastāvīgi | Darbaspēka resursi: atbildīgie par analīzes veikšanu uzņēmuma vadība, finanšu direktors.  Finansējums: darba pienākumu ietvaros |
| *4.3. uzdevums:* *uzlabot finansējuma plānošanas, izpildes kontroles un ekonomiskās analīzes darbu.* | Ekonomisko rādītāju analīze veicina finansējuma precīzu plānošanu un uzņēmuma attīstību | Stabils finansiālais stāvoklis | | Pastāvīgi | Darbaspēka resursi: atbildīgie par analīzes veikšanu uzņēmuma vadība, finanšu direktors.  Finansējums: darba pienākumu ietvaros. |

**Secinājumi**

Pamatojoties uz stratēģijā noteiktajiem mērķiem un to sasniedzamajiem rezultātiem, laika periodā no 2014. līdz 2016. gadam tiks izstrādāts Rīcības plāns katram kārtējam gadam, nosakot sasniedzamā rezultāta rezultatīvo rādītāju sasniegšanas pakāpi.

Stratēģija tiks īstenota, sadalot to ikgadējā darba plāna uzdevumos. Darba plāna aktualizācija, izejot no izpildītajiem uzdevumiem un sasniegtajiem mērķiem, tiek paredzēta reizi gadā.

Kā vispārīgo uzdevumu būtību PSIA „Sadzīves pakalpojumu kombināts” mērķu sasniegšanai laika periodā no 2014. līdz 2016. gadam, var definēt klientu apkalpošanas uzlabošanu un klientu apmierinātības palielināšanu ar uzņēmuma sniegtajiem pakalpojumiem, uzlabojot uzņēmuma budžeta līdzekļu izmantošanas lietderīgumu un racionalitāti, pastāvīgi pilnveidojot personāla prasmes, palielinot darbinieku motivāciju un darba vides drošību, šādi kopumā uzlabojot un attīstot PSIA „Sadzīves pakalpojumu kombināts” darbību.

Dotā plānošanas perioda beigās tiks izanalizēti PSIA „Sadzīves pakalpojumu kombināts” stratēģijas realizēšanas rezultāti un novērtēta sasniegto mērķu atbilstība plānotajām. Izejot no sasniegto rezultātu analīzes, tiks izstrādāti stratēģiskie mērķi un to sasniegšanai attiecīgie uzdevumi nākamajam periodam.

Valdes loceklis O.Dovgiy